
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 180
                                                                din 27 iulie 2023
privind constituirea Comisiei tehnice mixte de specialitate pentru analizarea solicitărilor 

de cumpărare a imobilelor – locuințe în baza Legii nr. 112/1995

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 24.111/12.07.2023 şi la Consiliul Local Sighișoara cu nr. 25.264/21.07.2023, de referatul de aprobare, înregistrat cu nr. 24.113/12.07.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile art. 9 din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările și completările ulterioare, potrivit cărora chiriaşii titulari de contract ai apartamentelor ce nu se restituie în natură foştilor proprietari sau moştenitorilor acestora pot opta, pentru cumpărarea acestor apartamente cu plata integrală sau în rate a preţului;


Având în vedere că vânzarea apartamentelor în condiţiile Legii nr. 112/1995 se face de către societăţile comerciale şi/sau unităţile specializate în vânzarea locuinţelor sau care administrează locuinţele, potrivit prevederilor art. 33 din Hotărârea Guvernului nr. 20/1996, republicată, pentru aprobarea Normelor metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului;


Având în vedere Hotărârea Consiliului Local Sighișoara nr. 126/30.05.2023 privind aprobarea delegării gestiunii activităților de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului;


Având în vedere faptul că prin Hotărârea Consiliului Local Sighișoara nr. 5/2003 privind vânzarea locuinţelor aflate în proprietatea Consiliului Local, s-a aprobat ca vânzarea locuințelor administrate de către S.C. Apă Termic Transport S.A., să se facă de către S.C. Apă Termic Transport S.A., cu avizul Consiliului local;


Ținând cont de cererile pentru cumpărarea de locuințe în temeiul Legii nr. 112/1995 depuse la registratura Municipiului Sighișoara, alături de adresele S.C. Apă Termic Transport S.A., prin care se înaintează spre analiză lista locuițelor pentru care au fost depuse astfel de cereri de către chiriași;


Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;

Ținând cont de Ordinul Prefectului Județului Mureș cu nr. 338/20.10.2020 privind convocarea consilierilor locali aleși la alegerile pentru autoritățile administrației publice locale din data de 27 septembrie 2020, pentru ședințele privind ceremonia de constituire a consiliilor locale la U.A.T. – uri din județul Mureș;

Luând în considerare Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, dată la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;


Având în vedere sentința civilă nr. 1284/09.09.2022, pronunțată de Judecătoria Sighișoara, în dosarul nr. 2893/308/2022 privind validarea mandatului domnului consilier local, Seracu Nicolae - Remus;



Având în vedere prevederile art. 127 alin. (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 24.112/12.07.2023, prin care se propune constituirea Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995;

Având în vedere avizele favorabile ale tuturor comisiilor pe domenii de specialitate;

În temeiul art. 129 (1) și (2) lit. „c” și (14), art. 139 (1) și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

          Art. 1. (1) Se aprobă constituirea Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările și completările ulterioare.

(2) Se desemnează din partea Consiliului Local Sighișoara, ca membrii ai Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995, următorii consilieri locali:
1. Moiseș Florian Dan 
            - membru;

2. Drăghici Ioan
                        - membru;

3. Matei Ovidiu - Daniel
- membru.

 (3) Comisia tehnică mixtă de specialitate pentru analizarea solicitărilor de cumpărare a imobilelor – locuințe în baza Legii nr. 112/1995 va fi completată cu funcționari publici din cadrul aparatului de specialitate al Primarului, desemnați prin dispoziție.

Art. 2. Atribuțiile Comisiei tehnice mixte de specialitate pentru analizarea solicitărilor de cumpărare a imobilelor – locuințe în baza Legii nr. 112/1995 sunt prevăzute în anexa nr. 1 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia şi persoanele nominalizate în comisia tehnică mixtă de specialitate.

Art. 4. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro
PREŞEDINTE DE ŞEDINŢĂ,

  

    Burghelea Bogdan - Ioan           
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  1 ex. Arhitectul Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;
  1 ex. domnul consilier local Moiseș Florian Dan;

  1 ex. domnul consilier local Drăghici Ioan;

  1 ex. domnul consilier local  Matei Ovidiu - Daniel;                  
  1 ex. S.C. Apă Termic Transport S.A.

17 ex. 

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 180/27.07.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


